stanford-oval/wikipedia huggingface dataset:
มิสเอิร์ธ 2020

| มิสเอิร์ธ 2020 |
| --- | --- |
วันที่: 29 พฤศจิกายน 2020
พิธีกร: James Deakin
สถานที่จัด: ออนไลน์
ถ่ายทอดทาง: TV5 (Philippines)
เข้าร่วมประกวด: 84
ผ่านเข้ารอบ: 20
เข้าร่วมครั้งแรก: บังกลาเทศ บูร์กินาฟาโซ ซีเรีย
กลับมาเข้าร่วม: โกตดิวัวร์ เอสโตเนีย ฟินแลนด์ กรีซ ไอซ์แลนด์ ไอร์แลนด์ จาเมกา เลบานอน มอลโดวา นอร์เวย์ ปากีสถาน โรมาเนีย ศรีลังกา สวีเดน ยูกันดา สหราชอาณาจักร อุรุกวัย
ผู้ชนะเลิศ: Lindsey Coffey    สหรัฐ
← 20192021 →
มิสเอิร์ธ 2020 (อังกฤษ: Miss Earth 2020) เป็นการจัดประกวดมิสเอิร์ธครั้งที่ 20. Nellys Pimentel จากปวยร์โตรีโก สวมมงกุฎ Lindsey Coffey จากสหรัฐอเมริกา นับเป็นครั้งแรกที่สหรัฐอเมริกาคว้ามงกุฎมิสเอิร์ธ
ผลการประกวด > ลำดับ

| ผลการประกวด | ผู้เข้าประกวด |
| --- | --- |
มิสเอิร์ธ 2020:   สหรัฐ – Lindsey Coffey
มิสเอิร์ธ – แอร์:   เวเนซุเอลา – Stephany Zreik
มิสเอิร์ธ – วอเทอร์:   ฟิลิปปินส์ – Roxanne Allison Baeyens §
มิสเอิร์ธ – ไฟเออร์:   เดนมาร์ก – Michala Rubinstein
8 คนสุดท้าย:   พม่า – Amara Shune Lei   เนเธอร์แลนด์ – Tessa le Conge §   โปแลนด์ – Sabina Półtawska   ปวยร์โตรีโก – Krystal Badillo
20 คนสุดท้าย:   เบลารุส – Mariia Reznyuk   คอสตาริกา – Kelly Ávila §   โกตดิวัวร์ – Aya Kadjo   เยอรมนี – Annabella Fleck   ญี่ปุ่น – Anna Tode   เคนยา – Fridah Kariuki   ไนจีเรีย – Gwenivere Chioma Ifeanyieze   ปานามา – Anayansi De Gracia   โปรตุเกส – Ivanna Rohashko   สิงคโปร์ – Christina Cai   แอฟริกาใต้ – Lungo Katete §   ไทย – Teeyapar Sretsirisuvarna
§ – ผู้ชนะรางวัล Eco-Video ที่ดีที่สุดจะได้ผ่านเข้ารอบ 20 อันดับแรกโดยอัตโนมัติ.
ผลการประกวด > ลำดับการประกาศ > 20 คนสุดท้าย

เนเธอร์แลนด์
เดนมาร์ก
โปรตุเกส
เยอรมนี
โปแลนด์
เบลารุส
แอฟริกาใต้
เคนยา
โกตดิวัวร์
ไนจีเรีย
ฟิลิปปินส์
ญี่ปุ่น
ไทย
สิงคโปร์
พม่า
คอสตาริกา
เวเนซุเอลา
ปานามา
สหรัฐ
ปวยร์โตรีโก
ผลการประกวด > ลำดับการประกาศ > 8 คนสุดท้าย

ปวยร์โตรีโก
โปแลนด์
ฟิลิปปินส์
เวเนซุเอลา
เนเธอร์แลนด์
พม่า
สหรัฐ
เดนมาร์ก
กิจกรรมก่อนการประกวด > รางวัลพิเศษ

| Award | Delegate |
| --- | --- |
Best Eco-Angel Outfit:   เคนยา – Fridah Kariuki
Best Eco-Angel Award:   ออสเตรเลีย – Brittany Dickson
Jewel Beauty Strong Earth Ambassador:   ฟิลิปปินส์ – Roxanne Allison Baeyens
แหล่งข้อมูลอื่น

Miss Earth
เว็บไซต์อย่างเป็นทางการ
| ด ค กมิสเอิร์ธ |
| --- | --- |
 2001  2002  2003  2004  2005  2006  2007  2008  2009  2010 
 2011  2012  2013  2014  2015  2016  2017  2018  2019  2020 
 2021  2022  2023 
รายนามผู้ครองตำแหน่ง • รางวัลพิเศษ • รายนามรองชนะเลิศ
| ด ค กประเทศที่เข้าร่วมประกวดมิสเอิร์ธ |
| --- | --- |
ดำเนินการอยู่ (2001–ปัจจุบัน):  แองโกลา  อาร์เจนตินา  อาร์มีเนีย  อารูบา  ออสเตรเลีย  ออสเตรีย  บาฮามาส  เบลารุส  เบลเยียม  เบลีซ  โบลิเวีย  บอสเนียและเฮอร์เซโกวีนา  บราซิล  กัมพูชา  แคเมอรูน  แคนาดา  ชิลี  จีน  ไต้หวัน  โคลอมเบีย  สาธารณรัฐประชาธิปไตยคองโก  หมู่เกาะคุก  สาธารณรัฐปกครองตนเองไครเมีย  โครเอเชีย  คอสตาริกา  ไซปรัส  เช็กเกีย  เดนมาร์ก  สาธารณรัฐโดมินิกัน  เอกวาดอร์  อียิปต์  เอลซัลวาดอร์  อังกฤษ  เอธิโอเปีย  ฝรั่งเศส  ฟีจี  เยอรมนี  กานา  กัวเดอลุป  กวม  กัวเตมาลา  กายอานา  เฮติ  ฮอนดูรัส  ฮังการี  อินเดีย  อินโดนีเซีย  อิรัก  ไอร์แลนด์  อิสราเอล  อิตาลี  ญี่ปุ่น  เคนยา  เกาหลี  คีร์กีซสถาน  คอซอวอ  เลบานอน  มาเก๊า  มาเลเซีย  มอลตา  มอริเชียส  เม็กซิโก  มอลโดวา  มองโกเลีย  เมียนมา  นามิเบีย  เนปาล  เนเธอร์แลนด์  นิวแคลิโดเนีย  นิวซีแลนด์  ไนจีเรีย  ไอร์แลนด์เหนือ  นอร์เวย์  ปากีสถาน  ปาเลสไตน์  ปานามา  ปารากวัย  เปรู  ฟิลิปปินส์  โปแลนด์  โปรตุเกส  ปวยร์โตรีโก  เรอูนียง  โรมาเนีย  รัสเซีย  รวันดา  ซามัว  สกอตแลนด์  เซอร์เบีย  เซียร์ราลีโอน  สิงคโปร์  สโลวาเกีย  สโลวีเนีย  แอฟริกาใต้  สเปน  ศรีลังกา  ซูรินาม  สวีเดน  สวิตเซอร์แลนด์  ไทยแลนด์  ตองงา  ตรินิแดดและโตเบโก  ตุรกี  ยูกันดา  ยูเครน  สหรัฐอเมริกา  อุรุกวัย  หมู่เกาะเวอร์จินของสหรัฐอเมริกา  เวเนซุเอลา  เวียดนาม  เวลส์  แซมเบีย  ซิมบับเว 
ไม่ได้ดำเนินการ (ตั้งแต่ปี ค.ศ. 2001–2015):  แอลเบเนีย (2013)  อัฟกานิสถาน (2005)  แอนติกาและบาร์บูดา (2003)  บาร์เบโดส (2002)  ภูฏาน (2008)  โบแนเรอ (2013)  บอตสวานา (2014)  หมู่เกาะบริติชเวอร์จิน (2013)  บัลแกเรีย (2004)  หมู่เกาะเคย์แมน (2010)  ชาด (2004)  โกตดิวัวร์ (2013)  กือราเซา (2014)  คิวบา (2009)  เอสโตเนีย (2011)  ฟินแลนด์ (2012)  กาบอง (2014)  จอร์เจีย (2009)  ยิบรอลตาร์ (2003)  กรีซ (2009)  กายอานา (2014)  ฮ่องกง (2011)  ไอซ์แลนด์ (2007)  จาเมกา (2010)  คาซัคสถาน (2014)  ลัตเวีย (2014)  ไลบีเรีย (2008)  ลิทัวเนีย (2013)  ลักเซมเบิร์ก (2011)  มาดากัสการ์ (2014)  มาซิโดเนีย (2006)  มาร์ตีนิก (2013)  นิการากัว (2012)  นีวเว (2007)  สาธารณรัฐคองโก (2007)  เซาท์ซูดาน (2013)  เซนต์ลูเชีย (2014)  ตาฮีตี (2014)  แทนซาเนีย (2014)  โทเคอเลา (2005)  หมู่เกาะเติกส์และเคคอส (2009) 
ภูมิภาคที่ไม่ได้ดำเนินการ:  เซอร์เบียและมอนเตเนโกร (2006)  ทิเบต (2007)  แซนซิบาร์ (2001)
3 หนุ่ม 3 มุม

| 3 หนุ่ม 3 มุม |
| --- | --- |

อังกฤษ: Brotherhood x3
 
ประเภท: ซิตคอม
สร้างโดย: มาสเตอร์แพลน (2534 - 2539) เอ็กแซ็กท์-ซีเนริโอ (2539 - 2541) ช่องวัน 31 (2563 - 2564)
แสดงนำ: 3 หนุ่ม 3 มุม ทรงสิทธิ์ รุ่งนพคุณศรี ศักดิ์สิทธิ์ แท่งทอง ปฏิภาณ ปฐวีกานต์3 หนุ่ม 3 มุม คูณ 2 เสถียรพงษ์ ชมพูพลอย ณัชพัณณ์ ปรมะเจริญโรจน์ ปรัตถกร คัยนันทน์ วีริณฐ์ศรา ตั้งกิจสุวานิช ธัณย์สิตา สุวัชราธนากิตติ์ พิศมัย วิไลศักดิ์
ผู้ประพันธ์ดนตรีแก่นเรื่อง: ชาตรี คงสุวรรณ สราวุธ เลิศปัญญานุช
ดนตรีแก่นเรื่องเปิด: คนละมุมเดียวกัน (2534-2535/2537) จากคนละมุม (2536) ความผูกพัน (2538) กันและกัน (2539-2540) วันนี้เธอบอกรักหรือยัง (2541) 3 หนุ่ม 3 มุม X2 (2563 - 2564)
ดนตรีแก่นเรื่องปิด: นายเชื่อเราเถอะ (2537) รัก (2539-2540) วันนี้เธอบอกรักหรือยัง (2541) 3 หนุ่ม 3 มุม X2 (2563 - 2564)
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 3 หนุ่ม 3 มุม 8 ฤดูกาล 3 หนุ่ม 3 มุม คูณ 2 2 ฤดูกาล
จำนวนตอน: 3 หนุ่ม 3 มุม 398 ตอน 3 หนุ่ม 3 มุม คูณ 2 58 ตอน (รายชื่อตอน)
การผลิต
ผู้อำนวยการผลิต: ถกลเกียรติ วีรวรรณ
สถานที่ถ่ายทำ: รัชฟิล์ม สตูดิโอ แอ็กซ์ สตูดิโอ
ความยาวตอน: ประมาณ 45 นาที
ออกอากาศ
เครือข่าย: ช่อง 7 แอ็กซ์ แชนแนล
ออกอากาศ: 13 เมษายน 2534 (2534-04-13) – 28 พฤศจิกายน 2541 (2541-11-28)
เครือข่าย: ช่องวัน 31 อ้ายฉีอี้
ออกอากาศ: 1 สิงหาคม 2563 (2563-08-01) – 25 ธันวาคม 2564 (2564-12-25)
การแสดงที่เกี่ยวข้อง
3 หนุ่ม หลายมุม  (2537) 3 หนุ่ม 3 มุม วาไรตี้ (2550) 3 หนุ่ม 3 มุม ทูไนท์ (2551) 3 หนุ่ม 3 มุม x2 (2563)
3 หนุ่ม 3 มุม เป็นละครซิตคอม (Situation Comedy) เรื่องแรก ๆ ของประเทศไทย สร้างสรรค์และกำกับการแสดงโดยถกลเกียรติ วีรวรรณ 3 หนุ่ม 3 มุม เป็นเรื่องราวของ 3 หนุ่มพี่น้อง ตัวแทนของคนต่างวัยในสังคม ที่มีความคิดและมุมมองต่างกันในการพบเจอเรื่องราวต่าง ๆ มากมายในสังคม เป็นละครสั้นจบในตอน หรือที่ปัจจุบันเรียกกันว่า "ละครซิตคอม" ได้รับการพูดถึงว่าเป็นละครแนวสร้างสรรค์ สะท้อนปัญหาและเหตุการณ์ของสังคมในยุคนั้นได้ดีเรื่องหนึ่ง รวมถึงสะท้อนให้เห็นถึงความรักความผูกพันของคนในครอบครัว เป็นละครที่มีระยะเวลาการออกอากาศยาวนานมากถึง 8 ปี (พ.ศ. 2534 - 2541) ทำให้ผู้ชมเกิดความผูกพันกับตัวละครทั้ง 3 พี่น้องนี้ จนรู้สึกว่านักแสดงนำทั้ง 3 คน "กบ แท่ง มอส" เป็นพี่น้องกันในชีวิตจริงด้วย
ในช่วงเวลา 8 ปี ของ 3 หนุ่ม 3 มุมนั้น มีผู้เขียนบทโทรทัศน์และผู้กำกับหลายท่านที่มาร่วมสร้างสรรค์ เช่น เขียนบทโทรทัศน์ โดย วาณิช จรุงกิจอนันต์, ชาตรี ชมพู, สลิล เทพพิทักษ์, นิรันดร เลาะห์นะ, สันติ เกษมสิริทัศน์ และกำกับการแสดงโดย ถกลเกียรติ วีรวรรณ, นิพนธ์ ผิวเณร, สรพงษ์ เอื้อชูชัย, กิตติ บุญสกุลศักดิ์, พงษ์ศักดิ์ ฉิมเจริญ, ฉัตรชัย สุรสิทธิ์, วรพล ภักดีวิจิตร เป็นต้น
ใน พ.ศ. 2563 ช่องวัน 31 ได้ประกาศสร้างซิตคอมเรื่องนี้ขึ้นมาอีกครั้งในชื่อ 3 หนุ่ม 3 มุม x2 ออกอากาศทางช่องวัน 31 และดูย้อนหลังผ่านทางแอปพลิเคชัน iQIYI และเว็บไซต์ iQ.com ตอนใหม่ทุกวันเสาร์ 22:15 น. กำกับการแสดงโดย เสกสรรค์ สิงอุไร , ฐิติ เวชบุล
ตัวละคร

3 หนุ่ม 3 มุม เป็นเรื่องราวของ 3 พี่น้อง ตระกูลเบญจวรการ ที่อาศัยอยู่ร่วมกัน
พี่ชาย​คนโต "เอกพล เบญจวรการ" รับบทโดย ทรงสิทธิ์ รุ่งนพคุณศรี ผู้จัดการธนาคารหนุ่มวัยกลางคน ที่มีการดำเนินชีวิตที่เป็นระบบ มีแบบแผน ขี้งก และมีแนวความคิดหัวโบราณนิด ๆ
พี่ชาย​คนกลาง "ทศพล เบญจวรการ" รับบทโดย ศักดิ์สิทธิ์ แท่งทอง มีอาชีพสถาปนิก รักอิสระ ใช้ชีวิตง่าย ๆ สบาย ๆ ไม่ชอบอยู่ในกฎเกณฑ์หรือการถูกบังคับ ค่อนข้างหัวสมัยใหม่ เพราะเป็นนักเรียนนอก และเป็นหนุ่มเจ้าสำราญ
น้องชาย​คนเล็ก "พีรพล เบญจวรการ" รับบทโดย ปฏิภาณ ปฐวีกานต์ นักศึกษามหาวิทยาลัยวัยรุ่นช่วงหัวเลี้ยวหัวต่อ ที่กำลังค้นหาตัวเองว่าชอบ ไม่ชอบอะไร และควรจะดำเนินชีวิตไปในทิศทางไหน
ใน พ.ศ. 2563 ช่องวัน 31 ได้นำซิตคอม 3 หนุ่ม 3 มุม มาทำใหม่ โดยมีการต่อยอดเนื้อเรื่อง โดยทั้ง 3 หนุ่มพี่น้องตระกูลเบญจวรการได้มีลูกชายแล้ว คือ
เป็นหนึ่ง เบญจวรการ (หนึ่ง) รับบทโดย เสถียรพงษ์ ชมภูพลอย ลูกชายของเอกพลกับเมย์ ภรรยาใหม่เอกพล เป็นคนที่ชอบรักษาความสะอาดของร่างกาย จัดระเบียบทุกอย่างไม่ให้เกิดความเสียหายแม้แต่น้อย
ณัฐพล เบญจวรการ (เฟิร์ส) รับบทโดย ณัชพัณณ์ ปรมะเจริญโรจน์ ลูกชายของทศพลกับนัท เป็นหนุ่มที่มาจากต่างประเทศ จนเป็นคนหัวรั้น คอยสร้างความโมโหให้กับคนในครอบครัว
พงศ์พล เบญจวรการ (อูโน่) รับบทโดย ปรัตถกร คัยนันทน์ ลูกชายของพีรพล เป็นหนุ่มที่มีลักษณะท่าทางเหมือนพ่อ คือ "ซ่า กล้า บ้าบิ่น"
นักแสดง > นักแสดงหลัก

ทรงสิทธิ์ รุ่งนพคุณศรี เป็น เอกพล (เอก)
ศักดิ์สิทธิ์ แท่งทอง เป็น ทศพล (ทศ)
ปฏิภาณ ปฐวีกานต์ เป็น พีรพล (พี)
เสถียรพงษ์ ชมภูพลอย​ เป็น​ เป็นหนึ่ง​ (หนึ่ง​ ลูก​พ่อ​เอก​)​
ณัชพัณณ์ ปรมะเจริญโรจน์​ เป็น​ ณัฐพล (เฟิร์ส​​ ลูก​พ่อ​ทศ​)​
ปรัตถกร คัยนันทน์​ เป็น​ พงศ์พล (อู​โน่​​ ลูก​พ่อ​พี)​
นักแสดง > นักแสดงรับเชิญที่มีบทบาทประจำใน 3 หนุ่ม 3 มุม

พิศมัย วิไลศักดิ์ เป็น ป้าดา
สอาด เปี่ยมพงษ์สานต์ เป็น ลุงศักดิ์ / เทพ
จิราพร ดัดสร เป็น แจ่ม
ชาตรี ชมพู เป็น ดำ
ด.ญ. ปรางใส ณ นคร เป็น มุก
พิมพ์ผกา เสียงสมบุญ เป็น ลูกข่าง
สุรางคณา สุนทรพณาเวศ เป็น แป๋ว
ธัชชัย ปาละกูล เป็น เฮียอ้า
ดำรงค์เดช แสงสว่าง เป็น จอห์น
กัลยา เลิศเกษมทรัพย์
สุภาภรณ์ คำนวณศิลป์ เป็น อัญ
สุนิสา สุขบุญสังข์ เป็น กอล์ฟ
อรสา พรหมประทาน
นาตาชา คอฟแมน เป็น ฟ้า
รัชนก พูลผลิน เป็น แอ๊นท์
จักรินทร์ ศิริยกุล เป็น ป๋อง
รอง เค้ามูลคดี เป็น ลุงเขต
นัฏฐา ลอยด์ เป็น คุณวิ
อรุณวตี ฉัตรเท เป็น น้องแหม่ม
ดวงดาว จารุจินดา เป็น แม่
ชลิต เฟื่องอารมย์ เป็น พ่อ
จุรี โอศิริ เป็น คุณย่า
ไชยวัฒน์ อนุตระกูลชัย เป็น แอ๊ด
วิชัย จงประสิทธิ์พร เป็น ปิ๋ว
เมทินี กิ่งโพยม เป็น นัท
ไพโรจน์ ใจสิงห์ เป็น พ่อของนัท
อรัญญา นามวงศ์ เป็น แม่ของนัท
นักแสดง > นักแสดงที่มีบทบาทใน 3 หนุ่ม 3 มุม x2

พิศมัย วิไลศักดิ์ เป็น ป้าดา
ธัณย์สิตา สุวัชราธนากิตติ์ เป็น ตุ๊ก
วีริณฐ์ศรา ตั้งกิจสุวานิช เป็น นิ้ง
หมวย ชวนชื่น เป็น สร้อย
หนุงหนิง สิงหราช เป็น โจ้
นักแสดง > นักแสดงรับเชิญที่มีบทบาทประจำใน 3 หนุ่ม 3 มุม x2

พิชญ์นาฏ สาขากร เป็น แพร
สุทธิดา เกษมสันต์ ณ อยุธยา เป็น แคท
สุพจน์ จันทร์เจริญ เป็น ศักดิ์สิทธิ์
ปกฉัตร เทียมชัย เป็น ขวัญ
เมทินี กิ่งโพยม เป็น นัท
ฐรินดา กรรณสูต เป็น เมย์ / เหมียว
ระยะเวลาออกอากาศ

ออกอากาศทุกวันเสาร์ เวลา 17.30 - 18.30 น. ต่อมาใน พ.ศ. 2535 ย้ายเวลาออกอากาศไปเป็น 17.00 - 18.00 น. ทางช่อง 7 HD ตั้งแต่ พ.ศ. 2534 - พ.ศ. 2541 โดยมาสเตอร์แพลน ในเครือแกรมมี่ และภายหลังอำนวยการผลิตโดย เอ็กแซ็กท์-ซีเนริโอ ตั้งแต่ พ.ศ. 2539
ในการกลับมาทำใหม่ในชื่อ "3 หนุ่ม 3 มุม x2" ออกอากาศทุกวันเสาร์ เวลา 20.15 น. หลังจบข่าวในพระราชสำนัก ต่อมาได้ย้ายเวลาออกอากาศเป็น เวลา 11.00 น. ทุกวันเสาร์
ชื่อ "3 หนุ่ม 3 มุม" ในปีต่าง ๆ

3 หนุ่ม 3 มุม (13 เมษายน พ.ศ. 2534 - 28 มีนาคม พ.ศ. 2535, 1 เมษายน พ.ศ. 2538 - 4 พฤษภาคม พ.ศ. 2539, 28 กันยายน พ.ศ. 2539 - 28 พฤศจิกายน พ.ศ. 2541)
3 หนุ่ม 3 มุม (ปีต่อมา) (4 เมษายน - 26 ธันวาคม พ.ศ. 2535)
3 หนุ่ม 3 มุม 3​ หก (2 มกราคม - 25 ธันวาคม พ.ศ. 2536)
3 หนุ่ม หลายมุม (1 มกราคม พ.ศ. 2537 - 25 มีนาคม พ.ศ. 2538)
3 หนุ่ม มุมสบาย (11 พฤษภาคม - 21 กันยายน พ.ศ. 2539)
3 หนุ่ม 3 มุม x2 (1 สิงหาคม​ -​ 19 ธันวาคม พ.ศ. 2563)
3 หนุ่ม 3 มุม x2 2021 (9 มกราคม พ.ศ. 2564 - 25 ธันวาคม พ.ศ. 2564)
รางวัลที่ได้รับ

รางวัลโทรทัศน์ทองคำ ครั้งที่ 6 (พ.ศ. 2534)
บทโทรทัศน์ละครประเภทตลก ยอดเยี่ยม
ละครโทรทัศน์สำหรับเยาวชน ยอดเยี่ยม
รางวัลโทรทัศน์ทองคำ ครั้งที่ 10 (พ.ศ. 2538)
รายการโทรทัศน์สำหรับสถาบันครอบครัวยอดเยี่ยม
รางวัลโทรทัศน์ทองคำ ครั้งที่ 13 (พ.ศ. 2541)
รางวัลพิเศษ "เกียรติคุณแห่งความสำเร็จ" Television Achievement Special Awards
รางวัล สื่อมวลชวนดีเด่นเพื่อเยาวชน (ประเภทละครโทรทัศน์) (พ.ศ. 2541) โดย สำนักงานส่งเสริมและประสานงานเยาวชนแห่งชาติ สำนักนายกรัฐมนตรี (ส.ย.ช)
คอนเสิร์ต "3 หนุ่ม 3 ไมค์"

เมื่อขึ้นปีที่ 2 ละคร 3 หนุ่ม 3 มุม โด่งดังถึงขีดสุด ทำให้มีการจัดคอนเสิร์ตใหญ่ชื่อ "คอนเสิร์ต 3 หนุ่ม 3 ไมค์" ขึ้นเมื่อวันที่ 14 มีนาคม พ.ศ. 2535 ณ เอ็มบีเคฮอลล์ มาบุญครองเซ็นเตอร์ ซึ่งเป็นสถานที่จัดคอนเสิร์ตขนาดใหญ่ที่สุดในเวลานั้น คอนเสิร์ตประสบความสำเร็จมากจนกระทั่งต้องมีการทัวร์คอนเสิร์ต 3 หนุ่ม 3 ไมค์ ตามเมืองใหญ่ไปทั่วประเทศ
เพลงประกอบละคร

3 หนุ่ม 3 มุม ปี 2534​ (3​ หนุ่ม​ 3​ มุม​ ปี​ 1) ​
คนละมุมเดียวกัน ร้องโดย เรวัต พุทธินันทน์ (อัลบั้มรวมเพลงประกอบละครสามหนุ่มสามมุม)
3 หนุ่ม 3 มุม ปี 2535 (3 หนุ่ม 3 มุม ปีต่อมา)
คนละมุมเดียวกัน  ร้องโดย กบ แท่ง มอส (อัลบั้มสำคัญชุดตะกายดาว)
3 หนุ่ม 3 มุม ปี 2536 (3 หนุ่ม 3 มุม 3 หก)
จากคนละมุม ร้องโดย กบ แท่ง มอส (อัลบั้มเพลงประกอบละครวันนี้ที่รอคอย)
คับที่อยู่ได้ คับใจอยู่ยาก ร้องโดย กบ ทรงสิทธิ์ รุ่ง​นพคุณ​ศรี​ ​​​(อัลบั้มเพลงประกอบละครวันนี้ที่รอคอย)
ร้อน ขับร้อง โดย มอส ปฏิภาณ ปฐวีกานต์ (อัลบั้มเพลงประกอบละครวันนี้ที่รอคอย)
3 หนุ่ม 3 มุม ปี 2537 (3 หนุ่ม หลายมุม)
คนละมุมเดียวกัน ร้องโดย กบ แท่ง มอส (อัลบั้มรวมเพลงละครสามหนุ่มสามมุม)
นายเชื่อเราเถอะ (end-title) ร้องโดย กบ แท่ง มอส (อัลบั้มรวมเพลงละครสามหนุ่มสามมุม)
3 หนุ่ม 3 มุม ปี 2538​ (3​ หนุ่ม​ 3​ มุม​ ปี​ 5) ​
ความผูกพัน ร้องโดย กบ แท่ง มอส (อัลบั้มรวมเพลงละครสามหนุ่มสามมุม)
3 หนุ่ม 3 มุม ปี 2539 (3 หนุ่ม มุมสบาย)
กันและกัน ร้องโดย กบ แท่ง (อัลบั้มเพลงประกอบละครมงกุฎดอกส้ม)
3 หนุ่ม 3 มุม ปี 2540​ (3​ หนุ่ม​ 3​ มุม​ ปี​ 7) ​
กันและกัน ร้องโดย กบ แท่ง มอส
รัก (end-title) ร้องโดย ภูวนาท คุนผลิน
3 หนุ่ม 3 มุม ปี 2541 (3​ หนุ่ม​ 3​ มุม​ ปี​ 8) ​
วันนี้เธอบอกรักหรือยัง ร้องโดย กบ แท่ง มอส (อัลบั้มรวมเพลงละคร 'X Track 1)
วันนี้เธอบอกรักหรือยัง (end-title) ร้องโดย เทเรซ่า อากีล่าร์ (อัลบั้มรวมเพลงละคร 'X Track 1)
3 หนุ่ม 3 มุม ปี 2563 (3​ หนุ่ม​ 3​ มุม​ x2​ ปี 1) ​
3 หนุ่ม 3 มุม x2 ร้องโดย กบ ทรง​สิทธิ์​ รุ่ง​นพคุณ​ศรี​/แท่ง​ ศักดิ์​สิทธิ์​ แท่ง​ทอง​/มอส ปฏิภาณ​ ปฐวี​กานต์​/บี​ เสถียร​พงษ์​ ชม​ภู​พลอย​/ปีโป้​ ณัช​พัณ​ณ์​ ปรม​ะ​เจริญ​โรจน์​/ซี​ ปรั​ตถ​กร​ คัย​นันทน์​
3 หนุ่ม 3 มุม ปี 2564 (3​ หนุ่ม​ 3​ มุม​ x2​ ปี 2)
3 หนุ่ม 3 มุม x2 ร้องโดย กบ ทรง​สิทธิ์​ รุ่ง​นพคุณ​ศรี​/แท่ง​ ศักดิ์​สิทธิ์​ แท่ง​ทอง​/มอส ปฏิภาณ​ ปฐวี​กานต์​/บี​ เสถียร​พงษ์​ ชม​ภู​พลอย​/ปีโป้​ ณัช​พัณ​ณ์​ ปรม​ะ​เจริญ​โรจน์​/ซี​ ปรั​ตถ​กร​ คัย​นันทน์​
สิ่งสืบเนื่อง > โฆษณาชุด "3 หนุ่ม 3 มุม ทั่วไทย"

พ.ศ. 2545 3 หนุ่ม 3 มุม - กบ แท่ง มอส กลับมาฮือฮา อีกครั้งกับซีรีส์โฆษณาเครือข่ายโทรศัพท์เคลื่อนที่ DTAC ชุด "3 หนุ่ม 3 มุม ทั่วไทย" จำนวนทั้งสิ้น 27 เวอร์ชันออกอากาศทางสถานีโทรทัศน์ทุกช่องตลอดเดือนมกราคม โดยออกวันละ 1 ตอน และสร้างกระแสตอบรับเป็นอย่างดี
สิ่งสืบเนื่อง > การออกโทรทัศน์

หลังจาก 3 หนุ่ม 3 มุม ได้อวสานไป แต่แฟน ๆ ยังคงเรียกร้องการกลับมาของ 3 หนุ่ม 3 มุม กบ-แท่ง-มอส ทำให้ตลอดสิบปีหลังจากละครอวสานไป กบ-แท่ง-มอส ยังคงถูกเชิญไปออกรายการวาไรตี้และทอล์คโชว์ต่าง ๆ อยู่เสมอ ได้แก่ สมอลล์ทอล์ค, วันวานยังหวานอยู่, สะบัดช่อ, ตีสิบ, สาระแน และอื่น ๆ
8 กันยายน พ.ศ. 2545 กบ-แท่ง-มอส ร่วมฉลองในคอนเสิร์ต 10 ปี เอ็กแซ็กท์ ณ อิมแพ็ค อารีน่า เมืองทองธานี ณ คอนเสิร์ตนี้ทั้ง 3 หนุ่มได้ปล่อยมุกตลกว่าเป็นบอยแบนด์ที่มีชื่อย่อว่า ก.ท.ม. หลังจากนี้จึงได้มีการนำไปเป็นคำถามปัญหากวน ๆ ถึงความหมายของตัวย่อดังกล่าว
12 พฤษภาคม พ.ศ. 2549 กบ-แท่ง-มอส ในฐานะ 3 หนุ่ม 3 มุม อีกครั้งในรายการ "ขอบอก" เพื่อฉลองครบรอบ "15 ปี 3 หนุ่ม 3 มุม" หลังจากรายการนี้จึงได้มีความคิดในการกลับมาของ 3 หนุ่ม 3 มุม ในรูปแบบรายการวาไรตี้ โดยมี 3 หนุ่มเป็นพิธีกรด้วยตัวเอง
สิ่งสืบเนื่อง > วาไรตี้และทอล์คโชว์ "3 หนุ่ม 3 มุม" > "3 หนุ่ม 3 มุม วาไรตี้"

แรกเริ่มออกอากาศทุกวันเสาร์ ทาง โมเดิร์นไนน์ทีวี เวลา 12.00-12.50 น. (เทปที่ 1-13) ต่อมาเปลี่ยนเวลาเป็น 13.10-14.00 น. (เทปที่ 14-39) ออกอากาศ 7 เมษายน พ.ศ. 2550 – 29 ธันวาคม พ.ศ. 2550
สิ่งสืบเนื่อง > วาไรตี้และทอล์คโชว์ "3 หนุ่ม 3 มุม" > "3 หนุ่ม 3 มุม ทูไนท์"

ออกอากาศทุกวันพุธ ทางสถานีวิทยุโทรทัศน์กองทัพบก เวลา 22.20-23.10 น. โดยออกอากาศครั้งแรกเมื่อ 16 มกราคม พ.ศ. 2551 – 27 มกราคม พ.ศ. 2553
สิ่งสืบเนื่อง > คอนเสิร์ต 3 หนุ่ม 3 ไมค์ 2008

พ.ศ. 2551 กบ แท่ง มอส กลับมาเปิดคอนเสิร์ตในตำนานอีกครั้งใช้ชื่อว่า "คอนเสิร์ต 3 หนุ่ม 3 ไมค์ 2008" ในวันที่ 3-5 ตุลาคม ณ เมืองไทยรัชดาลัย เธียเตอร์ โดยเปิดการแสดงทั้งหมด 5 รอบ (และยังมีรอบสื่อมวลชนอีก 1 รอบ) คอนเสิร์ตประสบความสำเร็จด้วยดีจากที่เปิดขายบัตร 3 รอบ ต้องมีการเพิ่มอีก 2 รอบ และได้สร้างความประทับใจให้แก่ผู้ชมเป็นอันมาก
สิ่งสืบเนื่อง > การปรากฏตัวในละครเรื่องอื่น > "สุภาพบุรุษสุดซอย"

หลังจากที่ 3 หนุ่ม 3 มุม x2 ได้อวสานลง 3 หนุ่มรุ่นลูก (หนึ่ง เฟิร์ส อูโน่) ก็ได้ไปปรากฏตัวอีกครั้งในละครซิตคอมเรื่อง "สุภาพบุรุษสุดซอย" โดยปรากฏตัวครั้งแรกในปี 5 ตอนที่ 4 (พี่ใหญ่เอางาน พี่กลางเอาเงิน น้องเล็กเอาฮา) โดยหนึ่งกับเฟิร์สได้ไปฝึกงานที่บ้านกองสินแก้ว โดยหนึ่งฝึกงานกับเอิร์ธ (อาร์ อาร์ณัตพล) เฟิร์สฝึกงานกับวิน (เต๋า เศรษฐพงศ์) ส่วนอูโน่ตามพี่ ๆ มาดูด้วย และได้ฝากตัวเป็นลูกศิษย์ของซัน (มาร์ช จุฑาวุฒิ) แต่ด้วยทัศนคติที่ต่างกันทำให้เกิดปัญหาขึ้นจนคนอื่น ๆ ต้องปวดหัวไปตาม ๆ กัน
การกลับมาออกอากาศซ้ำ

พ.ศ. 2552 จีเอ็มเอ็ม แกรมมี่ เปิดโทรทัศน์ผ่านดาวเทียมจีเอ็มเอ็ม แชนแนล ซึ่งมี แอ็กซ์ แชนแนล ที่ออกอากาศละครของเอ็กแซ็กท์ รวมอยู่ในนั้น 3 หนุ่ม 3 มุม จึงได้กลับมาฉายใหม่ตั้งแต่ตอนแรก โดยเริ่มตอนที่ 1 ของ 3 หนุ่ม 3 มุม ปี 1 ตั้งแต่วันที่ 4 เมษายน พ.ศ. 2552 โดยฉายตอนใหม่ทุกวันเสาร์ - อาทิตย์ เวลา 8.00 น. และ 17.00 น. และวันพฤหัสบดี - ศุกร์ เวลา 10.00 น. และ 16.00 น.
3 หนุ่ม 3 มุม คูณ 2

ใน พ.ศ. 2563 ช่องวัน 31 ได้นำซิตคอม 3 หนุ่ม 3 มุม มาทำใหม่ โดยมีการต่อยอดเนื้อเรื่อง โดยทั้ง 3 หนุ่มพี่น้องตระกูลเบญจวรการได้มีลูกชายแล้ว คือ
เป็นหนึ่ง เบญจวรการ (หนึ่ง) ลูกชายของเอกพลกับเมย์ซึ่งเป็นภรรยาใหม่ เป็นหนุ่มที่ชอบรักษาความสะอาดเรียบร้อย จัดระเบียบทุกอย่าง (นำแสดงโดย บี - เสถียรพงษ์ ชมภูพลอย)
ณัฐพล เบญจวรการ (เฟิร์ส) ลูกชายของทศพลกับนัท เป็นหนุ่มที่มาจากต่างประเทศ เป็นคนหัวรั้น คอยสร้างความโมโหให้กับคนในครอบครัว (นำแสดงโดย ปีโป้ - ณัชพัณณ์ ปรมะเจริญโรจน์)
พงศ์พล เบญจวรการ (อูโน่) ลูกชายของพีรพล เป็นหนุ่มที่มีลักษณะท่าทางเหมือนพ่อ คือ "ซ่า กล้า บ้าบิ่น" (นำแสดงโดย ซี - ปรัตถกร คัยนันทน์)
และให้ทั้ง 3 พี่น้องทำหน้าที่เป็นพ่อเลี้ยงเดี่ยว ส่วนภรรยาของทั้ง 3 พี่น้อง บ้างก็เสียชีวิตไป บ้างก็แยกกันอยู่ โดยใช้ชื่อซิตคอมว่า "3 หนุ่ม 3 มุม คูณ 2" ออกอากาศตั้งแต่วันที่ 1 สิงหาคม พ.ศ. 2563
แหล่งข้อมูลอื่น

สามหนุ่มสามมุม website fanclub
มีมิติ

| --- | --- |

ประเภท: บริษัทจำกัด
อุตสาหกรรม: รายการโทรทัศน์
ก่อตั้ง: 29 มิถุนายน พ.ศ. 2554 (13 ปีก่อน) (2554-06-29)
ผู้ก่อตั้ง: รุ่งธรรม พุ่มสีนิล
สำนักงานใหญ่: 388/15-16 ซอยรามคำแหง 53 แขวงพลับพลา เขตวังทองหลาง กรุงเทพมหานคร 10310
บุคลากรหลัก: รุ่งธรรม พุ่มสีนิล (MD)
เจ้าของ: รุ่งธรรม พุ่มสีนิล
บริษัทแม่: เดอะ วัน เอ็นเตอร์ไพรส์ (บริษัทร่วม)
เว็บไซต์: มีมิติ ที่เฟซบุ๊ก
บริษัท มีมิติ จำกัด (อังกฤษ: Memiti Company Limited) เป็นบริษัทผู้ผลิตรายการโทรทัศน์ในประเทศไทย ก่อตั้งขึ้นเมื่อวันที่ 29 มิถุนายน พ.ศ. 2554 โดยรุ่งธรรม พุ่มสีนิล ร่วมทุนกับจีเอ็มเอ็มทีวี ในเครือจีเอ็มเอ็ม แกรมมี่ เพื่อสร้างปรากฏการณ์ใหม่ ๆ ให้กับวงการโทรทัศน์ไทย โดยมีรุ่งธรรมเป็นกรรมการผู้จัดการ แต่ภายหลังได้ย้ายไปเป็นบริษัทย่อยของ เดอะ วัน เอ็นเตอร์ไพรส์ จากการปรับโครงสร้างธุรกิจของจีเอ็มเอ็ม แกรมมี่ และปรับรูปแบบเป็นบริษัทร่วมในช่วงปลายปี พ.ศ. 2559
ปัจจุบันมีมิติมีสำนักงานอยู่ในโครงการ Chic District ราม 53 เลขที่ 388/15-16 ซอยรามคำแหง 53 แขวงพลับพลา เขตวังทองหลาง กรุงเทพมหานคร 10310 เน้นผลิตรายการโทรทัศน์ประเภทเกมโชว์ วาไรตีโชว์ เรียลลิตีโชว์ ทั้งที่ผลิตและพัฒนารูปแบบรายการเอง และซื้อลิขสิทธิ์จากต่างประเทศ เพื่อออกอากาศทางโทรทัศน์ช่องต่าง ๆ
บุคลากร

กรรมการผู้จัดการ - รุ่งธรรม พุ่มสีนิล
กรรมการ - ถกลเกียรติ วีรวรรณ
รางวัล

พ.ศ. 2557 - รางวัลโทรทัศน์ทองคำ ครั้งที่ 28 ประเภทรายการส่งเสริมศิลปวัฒนธรรมดีเด่น (รายการ คนไทยขั้นเทพ)
ดูเพิ่ม

รุ่งธรรม พุ่มสีนิล
จีเอ็มเอ็ม แกรมมี่
จีเอ็มเอ็มทีวี
เดอะ วัน เอ็นเตอร์ไพรส์
แหล่งข้อมูลอื่น

มีมิติ ที่เฟซบุ๊ก
MEMITI ROOM ที่ยูทูบ
การสิ้นพระชนม์ของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี

| สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี  |
| --- | --- |
ริ้วกระบวนพระอิสริยยศอัญเชิญพระโกศสู่พระเมรุ
การสิ้นพระชนม์
พระนาม: สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
วันสิ้นพระชนม์: 27 กรกฎาคม พ.ศ. 2554 (13 ปีที่แล้ว)
สถานที่สิ้นพระชนม์: ตึก 84 ปี โรงพยาบาลศิริราช
ประดิษฐานพระศพ: พระที่นั่งดุสิตมหาปราสาท ในพระบรมมหาราชวัง
พระโกศ: พระโกศทองใหญ่
ฉัตร: คราวแรก : เบญจปฎลเศวตฉัตร  ต่อมา : สัปตปฎลเศวตฉัตร
พระเมรุ: พระเมรุ ท้องสนามหลวง
วันพระราชทานเพลิงพระศพ: 9 เมษายน พ.ศ. 2555 (12 ปีที่แล้ว)
ประดิษฐานพระอัฐิ: พระที่นั่งจักรีมหาปราสาท ในพระบรมมหาราชวัง วิมานพระอัฐิ วังรื่นฤดี
ประดิษฐานพระสรีรางคาร: วัดพระปฐมเจดีย์ราชวรมหาวิหาร จังหวัดนครปฐม อนุสรณ์เสาวภาประดิษฐาน สุสานหลวง วัดราชบพิธสถิตมหาสีมารามราชวรวิหาร กรุงเทพมหานคร ลอยที่ทะเลอ่าวไทย
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี สิ้นพระชนม์เมื่อวันพุธที่ 27 กรกฎาคม พ.ศ. 2554 เวลา 16:37 นาฬิกา ณ ตึก 84 ปี ชั้น 5 ด้านตะวันออก โรงพยาบาลศิริราช พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จึงทรงพระกรุณาโปรดเกล้าฯ พระราชทานพระบรมราชานุมัติหมายกำหนดการพระราชพิธีทรงบำเพ็ญพระราชกุศลถวายพระศพระหว่างวันที่ 28 กรกฎาคม - 4 พฤศจิกายน พ.ศ. 2554 ณ พระที่นั่งดุสิตมหาปราสาท พระบรมมหาราชวัง หมายกำหนดการพระราชพิธีพระราชทานเพลิงพระศพฯ ระหว่างวันที่ 8 - 12 เมษายน พ.ศ. 2555 ซึ่งพระราชพิธีจะมีขึ้น ณ พระเมรุ มณฑลพิธีท้องสนามหลวง
พระพลานามัยก่อนสิ้นพระชนม์

สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี มีพระอาการประชวรตามพระชันษา คณะแพทย์จากศิริราชพยาบาลได้ถวายการรักษาและเฝ้าระวังพระอาการอย่างใกล้ชิด โดยมีพลเอกประพัทธ์ กุวานนท์ ราชองครักษ์ประจำพระองค์และเป็นราชเลขานุการส่วนพระองค์และเป็นพระญาติด้วย ได้ทำการรับสนองพระบัญชามาตลอด แต่ในปี พ.ศ. 2543 พลเอกประพัทธ์ กุวานนท์ ป่วยจนต้องเข้ารักษาตัวในโรงพยาบาล จึงได้ทำหนังสือกราบบังคมทูลพระกรุณาฯ เสนอชื่อของท่านผู้หญิงบุตรี วีระไวทยะ (กฤดากร) รองราชเลขาธิการ และเป็นนักเรียนในพระอุปถัมภ์ ที่เคยอาศัยในพระตำหนักของเสด็จพระนางฯกับสมเด็จเจ้าฟ้าฯ เมื่อคราวประทับที่สหราชอาณาจักร เข้ามาเป็นผู้ดูแลรับสนองพระบัญชาสืบต่อในฐานะเจ้าหน้าที่ชั้นผู้ใหญ่ และในกลางปีนั้นพลเอกประพัทธ์ก็ถึงแก่อนิจกรรม ท่านผู้หญิงบุตรี วีระไวทยะจึงเข้ามาถวายงานในวังรื่นฤดี และได้กรุณาให้สัมภาษณ์ถึงพระจริยวัตรในพระองค์สมเด็จพระเจ้าภคินีเธอ ซึ่งท่านผู้หญิงบุตรีเองก็เป็นผู้ที่คุ้นเคยกับพระเจ้าภคินีเธอด้วย
ในเวลาต่อมาสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เริ่มมีพระอาการเส้นพระโลหิตอุดตัน มีรับสั่งน้อยลง แต่ทรงทราบกิจทุกเรื่อง แต่พระอาการดังกล่าวทำให้พระวรกายด้านซ้ายขยับยาก คณะแพทย์ศิริราชจึงได้ถวายพระโอสถ มีนางพยาบาลมาดูแลตลอด 24 ชั่วโมง และมีนักกายภาพบำบัดมาถวายการออกกำลัง
ต่อมาพระองค์ประชวรด้วยเส้นเลือดตีบทำให้พระองค์ไม่สามารถรับสั่งได้แต่ทรงเข้าพระทัยทุกอย่าง พระองค์จะทรงพยักพระพักตร์แสดงว่าทรงเข้าพระทัย ท่านผู้หญิงบุตรี วีระไวทยะ กล่าวถึงพระอาการประชวรของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีว่ามีพระอาการดีขึ้น โดยมีนางสุรัสวดี กุวานนท์ แม็กซี่ พระภาคิไนยในพระนางเจ้าสุวัทนา พระวรราชเทวี ซึ่งเป็นข้าราชบริพารเคยตามเสด็จไปอยู่ประเทศอังกฤษตั้งแต่อายุ 3 ขวบ ได้กลับมาจากต่างประเทศ และรับหน้าที่ถวายการดูแลทูลเป็นภาษาอังกฤษกับพระองค์ได้คนเดียว ซึ่งเคยทูลภาษาอังกฤษความหมายว่า “หากไม่โปรดอาหารที่เสวย ก็ทรงคายออกเถอะ” พระองค์ก็ทรงเข้าพระทัยเป็นอย่างดี
สิ้นพระชนม์

สำนักพระราชวัง มีประกาศเรื่อง สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี สิ้นพระชนม์ เมื่อวันที่ 27 กรกฎาคม พ.ศ. 2554 ความว่า
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ได้เสด็จประทับรักษาพระอาการติดเชื้อในกระแสพระโลหิต ณ ตึก 84 ปี ชั้น 5 ด้านตะวันออก โรงพยาบาลศิริราช ตั้งแต่วันพุธที่ 13 กรกฎาคม พ.ศ. 2554
แม้คณะแพทย์ได้ถวายการรักษาอย่างใกล้ชิดจนสุดความสามารถ พระอาการประชวรได้ทรุดลงตามลำดับ และสิ้นพระชนม์เมื่อเวลา 16 นาฬิกา 37 นาที วันพุธที่ 27 กรกฎาคม พ.ศ. 2554 รวมพระชันษา 85 ปี
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้สำนักพระราชวังจัดการพระศพ ถวายพระเกียรติยศสูงสุดตามราชประเพณี ประดิษฐาน พระศพ ณ พระที่นั่งดุสิตมหาปราสาท ในพระบรมมหาราชวัง
ทรงพระกรุณาโปรดเกล้าฯ ให้พระบรมวงศานุวงศ์ และข้าทูลละอองธุลีพระบาทในราชสำนักไว้ทุกข์ถวายมีกำหนด 100 วัน ตั้งแต่วันสิ้นพระชนม์เป็นต้นไป
อนึ่ง ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้ประชาชนเข้าถวายน้ำสรงพระศพหน้าพระฉายาลักษณ์ ซึ่งประดิษฐาน ณ ศาลาสหทัยสมาคม  ในพระบรมมหาราชวัง ตั้งแต่เวลา 13 นาฬิกา ถึง 16 นาฬิกา วันพฤหัสบดีที่ 28 กรกฎาคม พ.ศ. 2554
สิ้นพระชนม์ > เคลื่อนพระศพสู่พระบรมมหาราชวัง

วันพฤหัสบดีที่ 28 กรกฎาคม พ.ศ. 2554 เวลา 13.50 น.สมเด็จพระวันรัต วัดบวรนิเวศวิหาร ตามด้วย​ท่านผู้หญิงบุตรี วีระไวทยะ รองราชเลขาธิการ สำนักราชเลขาธิการ ท่านผู้หญิงนราวดี ชัยเฉนียน นางสนองพระโอษฐ์ เชิญพระศพ สมเด็จพระเจ้าภคินีเธอฯ จากโรงพยาบาลศิริราช สู่พระบรมมหาราชวัง